

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO BIRŽUOSE, ROTUŠĖS G. 14, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2021 m. gruodžio 9 d. Nr. P13-53 .

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2021 m. lapkričio 24 d. nutarimu Nr. 961 „Dėl valstybės nekilnojamojo turto perdavimo savivaldybių nuosavybėn, savivaldybės nekilnojamojo turto perėmimo valstybės nuosavybėn ir valstybės nekilnojamojo turto perdavimo valstybės įmonei Turto bankui patikėjimo teise valdyti, naudoti ir disponuoti juo“, atsižvelgdamas į 2021-12-07 valstybės nekilnojamojo turto, perduodamo valdyti, naudoti ir disponuoti juo nuosavybės teise perdavimo ir priėmimo aktą Nr. E38-8 / 21-A5-212:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,2125 ha dalį 0,2422 ha ploto žemės sklypo, esančio Biržuose, Rotušės g. 14, kadastro numeris 3604/0031:76, unikalus numeris 4400-0595-7315.

2. P a v e d u Pardavimų departamento Parduodamo turto administravimo skyriaus Žemės tvarkymo grupės vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2021-12-08